
	Cod Gwerthuso’r Swydd
	



	Teitl y Swydd
	Athro

	Ysgol/Gwasanaeth Proffesiynol
	

	Gradd y Swydd
	Gradd 6

	Llwybr Gyrfaol
	Addysgu ac Ysgoloriaeth



Strwythur y Sefydliad 
	
Dylech gynnwys siart o’r sefydliad, os oes un ar gael

	Yn atebol i
	

	Yn gyfrifol am
	



Diben y Swydd
	Ymgymryd ag addysgu ac asesu, gan gynnwys datblygu, cyflwyno a gwerthuso modiwlau/rhaglenni a darparu profiad myfyrwyr rhagorol. 

Goruchwylio myfyrwyr a chyflawni dyletswyddau gweinyddol yn y maes gwaith yn ôl yr angen. 

Dilyn rhagoriaeth mewn addysgu, dysgu ac asesu, ac ysbrydoli pobl eraill i wneud yr un fath.





Dyletswyddau a Chyfrifoldebau
	
Prif Ddyletswyddau

· Cyfrannu'n annibynnol at ddatblygu modiwlau a chwricwlwm gan gynnwys cyrsiau ar-lein fel rhan o dîm modiwl.

· Dylunio a chyflwyno rhaglenni/modiwlau addysgu, gan gynnwys nodi amcanion dysgu a dewis cwricwla priodol; dewis dulliau addysgu, adnoddau a deunydd darllen; pennu, dylunio a chynhyrchu deunydd astudio; cynllunio sut i gyflwyno’r cwrs; a chynllunio ar gyfer digwyddiadau annisgwyl, megis cynnydd arafach/cyflymach na’r disgwyl.

· Cyflwyno sesiynau tiwtorial a gwaith grŵp, gan gynnwys paratoi deunydd addysgu, cyfathrebu deunydd pwnc ac annog disgwrs beirniadol i ddatblygu meddwl yn rhesymegol; arsylwi ac ymateb i ymyriadau myfyrwyr; ymateb i gwestiynau y tu allan i oriau dosbarth; a chefnogi cynlluniau wrth gefn wrth gyflwyno cyrsiau.

· Cynnal asesiad, sy'n cynnwys dylunio asesiadau a meini prawf marcio; goruchwylio a marcio asesiadau sy'n sicrhau cymedroldeb digonol; darparu adborth ysgrifenedig/llafar adeiladol; coladu a rhoi marciau ar systemau’r brifysgol. 

· Ysbrydoli myfyrwyr dan arweiniad mentor a datblygu sgiliau mewn dulliau asesu. 

· Goruchwylio gwaith myfyrwyr gan gynnwys mewn clinigau, lleoliadau a goruchwylio myfyrwyr prosiect israddedig/ôl-raddedig (gan gynnwys lefel Meistr). Gall hyn gynnwys goruchwylio myfyrwyr sy'n ymgymryd â dysgu clinigol yn y gweithle, megis hwyluso integreiddio profiad ymarfer ag astudiaeth academaidd, ymarfer myfyriol a safonau proffesiynol.

· Ymgymryd â rôl weinyddol/rheoli academaidd sylweddol o fewn adran berthnasol yr ysgol/uned neu weithgareddau rheoli priodol eraill yn ôl yr angen.
· Cymryd cyfrifoldeb proffesiynol am ofal cleifion, gan gynnwys ymchwilio ymhellach a rheoli ac atgyfeirio cleifion yn briodol lle bo angen.

· Gweithredu fel pwynt cyswllt ar gyfer ymholiadau academaidd a bugeiliol myfyrwyr, gan arwain ac atgyfeirio myfyrwyr i wasanaethau cyngor a chymorth perthnasol a meithrin a sefydlu ymddiriedaeth. Gall hyn fod yn rhan o rôl Tiwtor Personol ffurfiol, neu’n aelod o dîm cyflwyno modiwl. 

· Cydlynu cydaddysgu, a chydweithio ag academyddion eraill i wneud yn siŵr bod y cwrs yn ategu cyrsiau eraill sy’n cael eu hastudio gan fyfyrwyr; datblygu cyrsiau a newid y cwricwlwm drwy gydweithio â chydweithwyr, yn ôl yr angen.

· Gwerthuso addysgu, gan gynnwys hwyluso adborth myfyrwyr; myfyrio ar eich dull a chyflwyniad addysgu eich hun a gweithredu syniadau ar gyfer gwella eich cyflwyniad addysgu a’ch perfformiad eich hun.  

· Cyfrannu at ysgolheictod drwy waith rhyngddisgyblaethol gydag unigolion a thimau yng nghymuned ehangach y Brifysgol a thu hwnt.

Dyletswyddau Cyffredinol

· Cydweithio’n effeithiol â chyrff diwydiannol, masnachol a chyhoeddus, sefydliadau proffesiynol, sefydliadau academaidd eraill ac ati, a hynny’n rhanbarthol ac yn genedlaethol i godi proffil yr Ysgol, meithrin partneriaethau strategol gwerthfawr a chwilio am gyfleoedd i gydweithio ar draws ystod o weithgareddau. Bydd disgwyl i'r gweithgareddau hyn gyfrannu at waith yr Ysgol a gwella ei phroffil rhanbarthol a chenedlaethol.

· Datblygu’n bersonol ac yn broffesiynol mewn ffyrdd addas fydd yn gwella eich perfformiad yn y rôl Ymarferydd sy’n Addysgu.

· Mentora cydweithwyr llai profiadol a rhoi cyngor sy’n ymwneud â datblygiad personol.

· Cymryd rhan yng ngweinyddiaeth a gweithgareddau'r Ysgol er mwyn hyrwyddo'r Ysgol a'i gwaith ar draws y Brifysgol a’r tu hwnt.

· Sicrhau cydymffurfio â gofynion cyfreithiol a rheoleiddiol o ran Cydraddoldeb ac Amrywiaeth, Diogelu Data, Hawlfraint a Thrwyddedu, Diogelwch, Materion Ariannol, a pholisïau, gweithdrefnau, codau a safonau eraill y Brifysgol a’r GIG, fel y bo’n briodol.

· Gofalu am eich iechyd a’ch diogelwch eich hun a phobl eraill y gallai’r hyn y byddwch yn ei wneud neu’n methu â’i wneud yn y gwaith effeithio arnyn nhw, yn unol â Deddf Iechyd a Diogelwch yn y Gwaith 1974, cyfarwyddebau'r UE/DU, a Pholisïau a Gweithdrefnau Iechyd, Diogelwch a'r Amgylchedd y Brifysgol, yn ogystal â chydweithio â'r Brifysgol i gyflawni unrhyw ddyletswyddau cyfreithiol sydd ganddi yn gyflogwr.

· Sicrhau eich bod yn deall pwysigrwydd cyfrinachedd wrth gyflawni pob dyletswydd.

· Efallai y gofynnir i chi gyflawni dyletswyddau eraill nad ydynt wedi eu cynnwys uchod, ond a fydd yn cyd-fynd â’r rôl.




Manyleb yr Unigolyn 
	Meini Prawf Hanfodol (hyd at 10)

	  

	NODYN PWYSIG: Yn eich datganiad ategol, mae’n rhaid ichi ddangos sut rydych yn bodloni pob un o’r meini prawf hanfodol (a dymunol, pan fo’n berthnasol) isod. Awgrymwn eich bod yn defnyddio pob maen prawf yn is-bennawd ac yn rhoi tystiolaeth ysgrifenedig o'ch sgiliau perthnasol o dan bob un. Cyn lanlwytho’r datganiad hwn, sicrhewch eich bod wedi cynnwys y rhif adnabod yn enw’r ffeil.

Cymwysterau ac Addysg

1. Gradd anrhydedd mewn Optometreg.  
2. Wedi cofrestru gyda’r Cyngor Optegol Cyffredinol (GOC). Disgwylir i chi barhau i fod yn aelod o’r Cyngor Optegol Cyffredinol, ac os oes angen i chi ymarfer fel Optometrydd mewn clinigau sy'n ymdrin â chleifion ym Mhrifysgol Caerdydd gyda chleifion y GIG, dylech gofrestru gyda Bwrdd Iechyd perthnasol y GIG.

Gwybodaeth, Sgiliau a Phrofiad

3. Profiad o addysgu ar lefel israddedig/ôl-raddedig.
4. Profiad clinigol optometreg uwch yn y maes sy'n briodol i'r cwrs y byddwch yn ei addysgu.

5. Y gallu i gymryd cyfrifoldeb llawn am ddylunio, cyflwyno, cynllunio a chydlynu unedau addysgu ar gwrs, modiwl neu raglen astudio, ac am asesiadau cysylltiedig.

Sgiliau Bugeiliol, Cyfathrebu a Gweithio Mewn Tîm
6. Unigolyn dibynadwy, sy'n rhagweithiol, yn addasadwy ac yn ddiplomyddol gyda sgiliau gweithio mewn tîm a chyfathrebu rhagorol, ynghyd â pharodrwydd i gyfrannu'n gadarnhaol at reoli'r Ganolfan. 
7. Y gallu i rannu syniadau cymhleth a chysyniadol yn eglur ac yn hyderus gyda phobl eraill gan ddefnyddio sgiliau o’r radd flaenaf ac amrywiaeth o gyfryngau.  
Cynllunio a threfnu

8. Sgiliau trefnu effeithiol diamheuol a'r gallu i reoli a blaenoriaethu eich llwyth gwaith eich hun yn effeithiol drwy fabwysiadu agwedd hyblyg at y gwaith.  

9. Gallu ymdrin â cheisiadau sy’n codi bob dydd, megis y rhai hynny sy’n ymwneud ag addysgu, goruchwylio myfyrwyr a thasgau gweinyddol.
 

	

	DYMUNOL

1. PhD, cymhwyster Meistr, neu gymhwyster optometrig proffesiynol perthnasol
2. Cymhwyster proffesiynol/addysgu a dysgu perthnasol e.e., statws Cymrodoriaeth AdvanceHE neu gymhwyster addysgu ôl-raddedig.




Gwybodaeth Ychwanegol
	GWYBODAETH YCHWANEGOL

Gwiriad GDG.
Cofrestriad GOC ac os ydych chi'n gweithio mewn clinigau sy'n wynebu cleifion ym Mhrifysgol Caerdydd gyda chleifion y GIG, cofrestriad gyda Bwrdd Iechyd perthnasol y GIG.

